פאטו פו

פאטו פו (Pato Fu, "ברווז פו") הוא הרכב רוק אלטרנטיבי ברזילאי שהוקם בשנת 1992 בעיר בלו הוריזונטה שבמינאס ז'ראיס. בשנת 2001 דורג ההרכב בידי המגזין טיים בין 10 הלהקות הטובות בעולם, יחד עם רדיוהד, U2 ופורטיסהד.

ההרכב ועבודתו המוזיקלית
ממוזער|שמאל|250px|פרננדה טאקאי, סולנית פאטו פו
בהרכב חברים פרננדה טאקאי (Fernanda Takai) כסולנית, ג'ון אוליואה (John Ulhôa) כגיטריסט, ריקרדו קוקטוס כבסיסט, שאנדי טאמיאטי בתופים ולולו קאמארגו בקלידים. 

טאקאי ואוליואה נשואים ולהם בת, שנולדה ב-2003. לטאקאי שורשים מעורבים ניפו-ברזילאיים ולוזו-ברזילאיים.

צלילי ההרכב שואבים אלמנטים מפופ רוק ועד מוזיקה אקספרימנטלית, ובשירים מסוימים ניתן להבחין גם בצלילי מוזיקה אלקטרונית. ניכרות אף השפעות של מוזיקה פופולרית ברזילאית (MPB), טרופיקליה וכן של הרכבי רוק אלטרנטיבי דוגמת רדיוהד והקיור.

ב-2001 הופיעה הלהקה במסגרת מופעי רוק בריו 3 הבינלאומי בריו דה ז'ניירו, בפני 250,000 איש, וגם ברוק בריו 2008 (שנערך בליסבון ומדריד החל משנת 2004). 

בין שירי ההרכב - "Nada Original" ("שום דבר לא מקורי"), "Espero" ("מחכה"), "capetão 66.6 FM" (קטע מוזיקלי היתולי למוזיקת מטאל), "Made in Japan" (השיר נכתב בפורטוגזית בידי ג'ון ותורגם ליפנית בידי מורה ליפנית. הקליפ הוא הצדעה ל-Tokusatsu, סרטי מדע בדיוני יפניים ישנים, וסאטירה כנגד אמריקניזציה, וזכה בפרס MTV Video Music הברזילאי.) ו-"Ando Meio Desligado" (בתרגום חופשי - "לאחרונה אני מעט מנותק" ובתרגום מילולי - "מתהלך חצי מנותק", גרסת כיסוי לשיר שבמקור בוצע בידי אוס מוטנטס, להקת טרופיקליה ורוק פסיכדלי ברזילאית משנות ה-60).

בנוסף, מרבה ההרכב לבצע גרסות כיסוי לשירים של אמנים אחרים, מברזיל ומהעולם. 

שם ההרכב שאוב מרצועת קומיקס "גארפילד". ברצועה תוקף החתול גארפילד את הדוור תוך שימוש בטכניקות "Cat Fu". רצועת קומיקס זו מצאה חן בעיני חברי ההרכב והם החליטו לאמץ את הכינוי "Pato Fu" (ברווז פו) במקום "Gato Fu" (חתול פו). באורח מקרי או לאו, הופיע לפני כן ביטוי זה בתרגום הברזילאי לפורטוגזית של הסרט "הווארד הברווז".

 דיסקוגרפיה 
אלבומים
 1993 - Rotomusic de Liquidificapum
 1994 - ?Gol de Quem (מפורטוגזית: "גול של מי?")
 1996 - Tem Mas Acabou ("יש אבל נגמר")
 1998 - Televisão de Cachorro ("טלוויזיה לכלבים")
 1999 - Isopor ("קלקר")
 2001 - Ruído Rosa ("רעש ורוד")
 2005 - Toda Cura Para Todo Mal ("כל תרופה לכל רעה") 
 2007 - Daqui Pro Futuro ("מכאן ועד העתיד")

אלבומים חיים
 2002 - MTV ao Vivo Pato Fu: no Museu de Arte da Pampulha

וידאוגרפיה
די.וי.די
 2002 - MTV ao Vivo Pato Fu: no Museu de Arte da Pampulha
 2004 - Pato Fu Video Clipes
 2007 - Toda Cura Para Todo Mal

 להיטים 
 Sobre o Tempo (בעברית: "אודות הזמן")
 Canção pra Você Viver Mais (בעברית: "שיר להארכת ימיך", שיר שכתבה טאקאי יחד עם אוליואה, בהקדשה לאביה, שמת לאחר שהשיר התפרסם.)
 Antes Que Seja Tarde (בעברית: "לפני שיהיה מאוחר")
 Made in Japan 
 Depois (מפורטוגזית: "אחר כך")
 Perdendo Dentes (מפורטוגזית: "נושרות לי שיניים") 
 Eu ("אני", מהתקליטור "רעש וורוד". שיר הצדעה ללאון טרמין, ממציא הטרמין, בין הכלים המוזיקליים האלקטרוניים הראשונים.)
 Ando Meio Desligado (לאחרונה אני קצת מנותק)
 Por Perto ("בקרבת מקום")
 !!Uh Uh Uh, Lá Lá Lá, Ié Ié
 Anormal

ראו גם
 רוק ברזילאי

 קישורים חיצוניים 



 האתר הרשמי של הסולנית פרננדה טאקאי

 הערות שוליים 

קטגוריה:להקות אינדי
קטגוריה:להקות ברזילאיות
קטגוריה:להקות רוק אלטרנטיבי
קטגוריה:להקות שהוקמו בשנת 1992